NFL-sesongen i 2018

NFL-sesongen i 2018 var den 99. sesongen i National Football League (NFL). Sesongen startet 6. september 2018 med NFL Kickoff Game hvor regjerende Super Bowl LII-vinnere Philadelphia Eagles slo Atlanta Falcons 18–12. Sesongen ble avsluttet med Super Bowl LIII den 3. februar i Mercedes-Benz Stadium i Atlanta i Georgia mellom vinnerne av AFC New England Patriots og vinnerne av NFC Los Angeles Rams. Patriots slo Rams 13–3 for laget sjette Super Bow-tittel og tredje på fem år.

Spillerbevegelser
Ligaåret og overgangsvinduet for 2018 begynte 14. mars. Den 9. mars fikk klubber muligheten til å dra nytte av opsjoner for 2018 på spiller som hadde slike klausuler i sine kontrakter, levere tilbud til sine påventende restricted free agents, og sende inn en Minimum Salary Tender for å beholde eksklusive forhandlingsrettigheter på spillere hvis kontrakter utløp i 2017 og hadde mindre enn tre sesonger med free agent credit. Lagene måtte holde seg under lønnstaket basert på "Top-51"-definisjonen (hvor de 51 best betalte spillerne på lagets lønningsliste må ha en sammenlagt lønn mot lønnstaket enn det faktiske lønnstaket). Den 12. mars kunne klubber kontakte og begynne kontraktforhandlinger med agenter for spillere som skulle bli unrestricted free agents.

Free agency
Over 550 spillere var en eller annen form for free agents i løpet av free agency-periode. Noen merkbare spillere som byttet lag inkluderer:

 Quarterbackene Sam Bradford (Minnesota til Arizona), Kirk Cousins (Washington til Minnesota), Case Keenum (Minnesota til Denver) og A.J. McCarron (Cincinnati til Buffalo).
 Running backene Isaiah Crowell (Cleveland til New York Jets), Carlos Hyde (San Francisco til Cleveland), Frank Gore (Indianapolis til Miami), Dion Lewis (New England til Tennessee), Jerick McKinnon (Minnesota til San Francisco) og Adrian Peterson (Arizona til Washington)
 Wide receiverne Danny Amendola (New England til Miami), Allen Hurns (Jacksonville til Dallas), Jordy Nelson (Green Bay til Oakland), Allen Robinson (Jacksonville til Chicago) og Sammy Watkins (Los Angeles Rams til Kansas City)
 Tight ends Jimmy Graham (Seattle til Green Bay), Austin Seferian-Jenkins (New York Jets til Jacksonville) og Marcedes Lewis (Jacksonville til Green Bay)
 Offensive linemen Cameron Fleming (New England til Dallas), Andrew Norwell (Carolina til Jacksonville), Mike Pouncey (Miami til Los Angeles Chargers), Justin Pugh (New York Giants til Arizona), Weston Richburg (New York Giants til San Francisco), Nate Solder (New England til New York Giants), Josh Sitton (Chicago til Miami) og Travis Swanson (Detroit til New York Jets)
 Defensive linemen Adrian Clayborn (Atlanta til New England), Vinny Curry (Philadelphia til Tampa Bay), Sheldon Richardson (Seattle til Minnesota), Ndamukong Suh (Miami til Los Angeles Rams), Star Lotulelei (Carolina til Buffalo) og Muhammad Wilkerson (New York Jets til Green Bay)
 Linebackerne Demario Davis (New York Jets til New Orleans), Trent Murphy (Washington til Buffalo), Tahir Whitehead (Detroit til Oakland) og Avery Williamson (Tennessee til New York Jets)
 Defensive backs Malcolm Butler (New England til Tennessee), Morgan Burnett (Green Bay til Pittsburgh), T.J. Carrie (Oakland til Cleveland), Ross Cockrell (New York Giants til Carolina), E.J. Gaines (Buffalo til Cleveland), Marcus Gilchrist (Houston til Oakland), Trumaine Johnson (Los Angeles Rams til New York Jets), Tyrann Mathieu (Arizona til Houston), Rashaan Melvin (Indianapolis til Oakland), Eric Reid (San Francisco til Carolina), Patrick Robinson (Philadelphia til New Orleans) og Richard Sherman (Seattle til San Francisco)
 Kicker Sebastian Janikowski (Oakland til Seattle)
 Punter Marquette King (Oakland til Denver)

Bytter
Følgende merkbare bytter ble utført i løpet av 2018:

 14. mars: Miami byttet WR Jarvis Landry til Cleveland mot et pick i fjerde runde i 2018 (#123) og et pick i syvende runde i 2019.
 14. mars: Buffalo byttet QB Tyrod Taylor til Cleveland mot et pick i tredje runde i 2018 (#65).
 14. mars: Buffalo byttet T Cordy Glenn, et pick i første runde i 2018 (#21) og et pick i femte runde i 2018 (#158) til Cincinnati mot et pick i første runde i 2018 (#12) og et pick i sjette runde i 2018 (#187).
 14. mars: Green Bay byttet CB Damarious Randall, et pick i fjerde runde i 2018 (#114) og et pick i femte runde i 2018 (#150) til Cleveland mot QB DeShone Kizer, et pick i fjerde runde i 2018 (#101) og et pick i femte runde i 2018 (#138)
 14. mars: Cleveland byttet DT Danny Shelton og et pick i femte runde i 2018 (#159) til New England mot et pick i tredje runde i 2019.
 14. mars: Kansas City byttet QB Alex Smith til Washington mot CB Kendall Fuller og et pick i tredje runde i 2018 (#78).
 14. mars: Kansas City byttet CB Marcus Peters og et pick i sjette runde i 2018 (#196) til Los Angeles Rams mot et pick i fjerde runde i 2018 (#124) og et pick i andre runde i 2019.
 14. mars: Denver byttet CB Aqib Talib til Los Angeles Rams mot et pick i femte runde i 2018 (#160).
 14. mars: Los Angeles Rams byttet LB Alec Ogletree og et pick i syvende runde i 2019 til New York Giants mot et pick i fjerde runde i 2018 (#135) og et pick i sjette runde i 2018 (#176).
 14. mars: Los Angeles Rams byttet DE Robert Quinn og et pick i sjette runde i 2018 til Miami mot et pick i fjerde runde i 2018 og et pick i sjette runde i 2018.
 14. mars: Seattle byttet DE Michael Bennett og et pick i syvende runde i 2018 til Philadelphia mot WR Marcus Johnson og et pick i femte runde i 2018.
 14. mars: Philadelphia byttet WR Torrey Smith til Carolina mot CB Daryl Worley.
 18. mars: Oakland byttet WR Cordarrelle Patterson og et pick i sjette runde i 2018 (#210) til New England mot et pick i femte runde i 2018 (#159).
 22. mars: New York Giants byttet DE Jason Pierre-Paul og sitt pick i fjerde runde i 2018 (#102) til Tampa Bay mot et pick i tredje runde i 2018 (#69) og et pick i fjerde runde i 2018 (#108).
 29. mars: Washington byttet S Su'a Cravens, et pick i fjerde runde i 2018 (#113) og et pick i femte runde i 2018 (#149) til Denver mot et pick i fjerde runde i 2018 (#109), to picks i femte runde i 2018 (#142 og #163) og et betinget pick i 2020.
 3. april: New England byttet WR Brandin Cooks og et pick i fjerde runde i 2018 (#136) til Los Angeles Rams mot et pick i første runde i 2018 (#23) og et pick i sjette runde i 2018 (#198).
 26. april: Pittsburgh byttet WR Martavis Bryant til Oakland mot et pick i tredje runde i 2018 (#79).
 29. august: New York Jets byttet QB Teddy Bridgewater og et pick i sjette runde i 2019 til New Orleans mot et pick i tredje runde i 2019.
 1. september: Oakland byttet DE/OLB Khalil Mack, et pick i andre runde i 2020 og et betinget pick i femte runde i 2020 til Chicago mot et pick i første runde i 2019, et pick i første runde i 2020, et pick i tredje runde i 2020 og et pick i sjette runde i 2019.
 17. september: Cleveland byttet WR Josh Gordon og et betinget pick i syvende runde i 2019 til New England mot et pick i femte runde i 2019.
 19. oktober: Cleveland byttet RB Carlos Hyde til Jacksonville mot et pick i femte runde i 2019.
 23. oktober: Oakland byttet WR Amari Cooper til Dallas mot et pick i første runde i 2019.
 30. oktober: Denver byttet WR Demaryius Thomas og et pick i syvende runde i 2019 til Houston mot et pick i fjerde runde i 2019 og et pick i syvende runde i 2019.
 30. oktober: Detroit byttet WR Golden Tate til Philadelphia mot et pick i tredje runde i 2019.
 30. oktober: Jacksonville byttet DE Dante Fowler til Los Angeles Rams mot et pick i tredje runde i 2019 og et pick i femte runde i 2020.
 30. oktober: Green Bay byttet S Ha Ha Clinton-Dix til Washington mot et pick i fjerde runde i 2019 og RB Ty Montgomery til Baltimore mot et pick i syvende runde i 2020.

Pensjoneringer
S Kam Chancellor: Utvalgt til Pro Bowl fire ganger, All-Pro andrelag to ganger, og vinner av Super Bowl XLVIII. Han spilte for Seattle Seahawks i hele sin 8-årige karriere.
CB Antonio Cromartie: Utvalgt til Pro Bowl fire ganger og All-Pro førstelag én gang. Cromartie spilte for San Diego Chargers, New York Jets, Arizona Cardinals og Indianapolis Colts i løpet av sin 11-årige karriere, før han tilbrakte hele 2017-sesongen som en usignert free agent.
DE Elvis Dumervil: Utvalgt til Pro Bowl fem ganger og All-Pro førstelag to ganger. Dumervil spilte for Denver Broncos, Baltimore Ravens og San Francisco 49ers i løpet av sin 12-årige karriere.
DE Dwight Freeney: Utvalgt til Pro Bowl syv ganger, All-Pro fire ganger (tre på førstelag og en gang på andrelag) og vinner av Super Bowl XLI. Freeney spilte for Indianapolis Colts, San Diego Chargers, Arizona Cardinals, Atlanta Falcons, Seattle Seahawks og Detroit Lions i løpet av sin 16-årige karriere.
LB James Harrison: Utvalgt til Pro Bowl fem ganger, All-Pro fire ganger (to på førstelaget og to på andrelaget) og vinner av Super Bowls XL og XLIII, og utpekt til Defensive Player of the Year i 2008. Harrison spilte for Pittsburgh Steelers, Cincinnati Bengals og New England Patriots i løpet av sin 15-årige karriere.
 KR Devin Hester: Utvalgt til Pro Bowl fire ganger, All-Pro fire ganger (tre på førstelaget og en gang på andrelaget) og utpekt til NFL Special Teams Player of the Year tre ganger. Hester spilte for Chicago Bears, Atlanta Falcons, Baltimore Ravens og Seattle Seahawks i løpet av sin 11-årige karriere. Han var inaktiv i 2017 før han annonserte at han skulle pensjonere seg tidlig i 2018. 
G Richie Incognito: Utvalgt til Pro Bowl fire ganger. Spilte for Buffalo Bills, Miami Dolphins og St. Louis Rams i løpet av sin 12-årige karriere.  Incognito kom tilbake fra pensjon for å signere med Oakland Raiders i .
C Nick Mangold: Utvalgt til Pro Bowl syv ganger og All-Pro tre ganger (førstelag to ganger og andrelag en gang). Han spilte for New York Jets i hele sin 11-årige karriere. Han var inaktiv i 2017 etter at Jets kuttet ham.
 DeMarco Murray: Utvalgt til Pro Bowl tre ganger og All-Pro førstelag én gang. NFL Offensive Player of the Year i 2014. Spilte for Dallas Cowboys, Philadelphia Eagles og Tennessee Titans i løpet av sin 6-årige karriere.
CB Darrelle Revis: Utvalgt til Pro Bowl syv ganger, All-Pro førstelag fire ganger, og vinner av Super Bowl XLIX. Revis spilte for New York Jets, Tampa Bay Buccaneers, New England Patriots og Kansas City Chiefs i løpet av sin 11-årige karriere.
OT Joe Thomas: Utvalg til Pro Bowl ti ganger og All-Pro ni ganger (syv på førstelag og to på andrelag). Spilte for Cleveland Browns i hele sin 11-årige karriere. Et svakt venstre kne var en av årsakene til Thomas' avgjørelse om å pensjonere seg.
 TE Jason Witten: Utvalgt til Pro Bowl 11 ganger og All-Pro fire ganger (førstelag to ganger og andrelag to ganger), og utpekt til Walter Payton Man of the Year i 2012. Witten spilte for Dallas Cowboys i 15 sesonger. Han tok en jobb som ekspertkommentator for ESPNs Monday Night Football. Han kom tilbake fra pensjon for -sesongen, da også med Cowboys.

Andre pensjoneringer

Draft

NFL Draft i 2018 ble arrangert fra 26. til 28. april i AT&T Stadium i Arlington i Texas. Dette var det første draftet som ble avholdt i et NFL-stadion og det første til å bli arrangert i Texas. Cleveland Browns valgte Baker Mayfield med første pick.

Endringer i dommerstallen

Offseason
Følgende dommere ble ansatt før sesongen:
 Land Clark (Field Judge)
 Matt Edwards (Side Judge)
 Chad Hill (Side Judge)
 Anthony Jeffries (Field Judge)
 Tony Josselyn (Back Judge)
 Brian Matoren (Replay Official)
 Mark Stewart (Line Judge)
 Don Willard (Field Judge)

Fire dommere pensjonerte seg i løpet av offseason 2018, det høyeste antallet i én sesong siden statistikken ble fulgt.

 Ed Hochuli: Da han pensjonerte seg var Hochuli dommeren med lengst karriere i NFL med 28 sesonger, hvorav 26 var som hoveddommer. Sønnen hans Shawn Hochuli tok over etter ham.
 Terry McAulay: McAulay var dommer i 20 sesonger hvorav 17 som hovedtrener, og var dommer i tre Super Bowls McAuluay tok en stilling som regelekspert for NBCs Sunday Night Football. Shawn Smith, en umpire siden , ble forfremmet som McAulays erstatning.
 Gene Steratore: Steratore var i ligaen i 15 sesonger og var dommer under Super Bowl LII. Han var involvert i en kontroversiell dommeravgjørelse kjent som «The Calvin Johnson Rule», samt den beryktede avgjørelsen om å bruke et indekskort i en kamp mellom Oakland Raiders og Dallas Cowboys. Han var en av to dommere som også dekket basketballkamper i NCAAs Division I. Steratore tok en jobb som regelekspert for CBS, en stilling som hadde stått tom siden 2015. Umpire Clay Martin ble forfremmet til dommer som Steratores erstaning.
 Jeff Triplette: Triplette hadde vært dommer i NFL i 22 år hvorav 19 som hoveddommer. Alex Kemp erstattet Triplette.

Andre dommere som pensjonerte seg:

 Jim Howey (Down Judge)
 Ed Walker (Down Judge)
 Ron Marinucci (Line Judge)
 Buddy Horton (Field Judge)
 Jon Lucivansky (Field Judge)
 Laird Hayes (Side Judge)

Under sesongen
Down judge Hugo Cruz fikk sparken for lav kvalitet på dømmingen, hvor en tjuvstart som ble oversett i en kamp mellom Los Angeles Chargers og Cleveland Browns i uke seks var bommen som førte til sparkingen. Det var den første gangen i Super Bowl-æraen at en dommer hadde fått sparken midt i en sesong.

Regelendringer
Følgende regelendringer ble godkjent av Konkurransekomitéen før 2018-sesongen:
 Gjør regelen som flyttet ballplasseringen etter et touchback fra avspark til 25-yard linjen. Før  ble ballen plassert på 20-yard linjen.
 Oppdatert standardene for en "mottakelse" til å bety:
To føtter i bakken eller hvilken som helst kroppsdel utenom hendene
Kontroll over ballen
Gjøre et "football move" som eksempelvis et tredje skritt, strekke seg fremover for ekstra yards, sikre ballen, forsvare seg mot motspillere, eller ha evnen til å gjøre noe slikt.
Regelen for mottakere som gikk i bakken mens de tok en pasning ble fjernet. Dette var en respons til flere problemer med definisjonen på å "gå i bakken" ("going to the ground"), især med pasningene mottatt av Dallas Cowboys WR Dez Bryant i sluttspillet i 2014 og av Pittsburgh Steelers TE Jesse James i 2017, som begge ble erklært ufullstendige pasninger basert på denne regelen.
 Lar et utvalgt medlem av dommeradministrasjonen (i 2018 Senior Vice President of Officiating Al Riveron, Vice President Officiating Evaluation and Development Wayne Mackie og Vice President of Instant Replay and Administration Russel Yurk) instruere dommere i kamper om å diskvalifisere spillere som utfører en åpenbar straffe urelatert til selve fotballkampen via en straffe. Dette var en respons til en situasjon hvor New England Patriots tight end Rob Gronkowski med vilje taklet Buffalo Bills defensive back Tre'Davious White sent og forårsaket en hjernerystelse. Gronkowski ble ikke kastet ut av kampen, men ble suspendert i en kamp etter at NFL undersøkte hendelsen.
Ulovlig ballberøring på en scrimmage down vil føre til et tap av down i tillegg til straffen på ti yards.
Når et lag leder med 3 poeng på overtid skal en down fullføres og alle gjeldende poeng telles, selv om der er et tap av ballinnehav. Tidligere kunne ikke angrepet på laget som lå under score poeng om de mistet og fikk tilbake ballen og nådde motstanderens målsone på samme play. Regelen som sier at dersom balleier bytter side to ganger på samme play mens ett lag leder avsluttes kampen forblir.
Dersom et lag scorer en touchdown på siste play i ordinær spilletid og dette gir dem seieren, er det ikke nødvendig å forsøke et ekstrapoeng.
En spiller som løper med ballen kan skli enten med hodet eller føttene først og det skal anses som om han har gitt opp og får dermed alle de samme beskyttelser som tilbys en som løper med ballen og sklir med føttene først.

Følgende vedtekter ble godkjent:
Gjør endringene til treningsregler for deltakere i draftet permanent.
Innfør en 1-årig prøveperiode for løsere regler rundt å signere en spiller på waivers til ny kontrakt.
Spillere på injured reserve kan byttes.
Spillere med skader som anses som seriøse kan plasseres direkte på injured reserve uten å gå gjennom waivers.
Den ti dager langet perioden i sluttspillet for å hente spillere fra waivers har blitt reduserte til 1 dag.
Spillere kan aktiveres fra injured reserve etter åtte kamper istedenfor åtte uker.
Lag har syv virkedager på å gjennomføre et skadeoppgjør istedenfor fem.
Spillere i noen av kategoriene på reservelistene kan ikke aktiveres etter lagets kamp i uke 13. Regelen gjaldt tidligere de 30 siste dagene i seriespillet.
Klargjøre prosedyrer for spillere med militære forpliktelser.
Innføre en 1-årig prøveperiode hvor lag kan kontakte spillere som har blitt annonsert som kuttet før NFL registrerer overgangen via et Player Personnel Notice.

Følgende endringer til regler rundt avspark ble godkjent under NFLs' vårmøte den 23. mai 2018:
 Under avspark må spillerne stilleg seg opp som følger:
Fem spillere på laget som sparker av må stå på hver side av kickeren
Minst to spillere på hver side må stå på utsiden av numrene og minst to andre spillere på hver side må stå mellom numrene og hashmarks
Spillerne på laget som sparker av (utenom kickeren) kan kun stå innen 1 yard fra hvor ballen sparkes (tidligere var grensen 5 yards)
Laget som mottar ballen på ha åtte spillere i en 15-yard "set-up zone" (målt fra mottakerlagets side av linjen som markerer ti yards fra avsparket)
 Ingen wedge blocks. Spillere kan kun utføre en double-team block innenfor "set-up zone".
 Blokkering er ulovlig innenfor "restraining zone" (10 yards fra hvor ballen sparkes fra) før ballen treffer bakken eller blir berørt.
 Når et avspark lander i målsonen blir det et automatisk touchback. Spillere må ikke lenger "knele" i målsonen for å stanse playet.
 Diskvalifisering av spillere må utføres gjennom replay.
 Det er nå en straffe (15 yards) for spillere som senker hjelmen i forkant av kontakt med en motspiller. Dette kan føre til diskvalifisering dersom:
Spillerne senker hjelmen for å oppnå en lineær kroppsposisjon før takling med hjelmen
Spilleren som takler hadde ingen hindringer mellom seg og motspilleren
Kontakten var unngåelig (spilleren som taklet hadde andre muligheter)

Ett medlem ble fjernet fra chain crew; "X"-markeren, som vanligvis ikke ses på TV men ble brukt til å markere starten på et drive, ble fjernet.

Som en respons til de pågående protestene under nasjonalsangen i ligaen de to siste sesongene var det påkrevd at spillere og ansatte som var på banen under fremføringen av «The Star-Spangled Banner» forble stående gjennom hele sangen. Spillere og ansatte hadde muligheten til å vente i garderoben. NFL erklærte at de ikke kom til å bøtelegge individer for brudd på regelen, men at lagene de representerte kom til å bli bøtelagt isteden. National Football League Players Association leverte en formell klage mot regelen 11. juli.

Dødsfall i 2018
Følgende personer assosiert med NFL (eller AFL) døde i 2018.

Medlemmer av Pro Football Hall of Fame
Tommy McDonald McDonald ble innlemmet i Pro Football Hall of Fame i 1998. Han spilte i NFL i 12 sesonger, hvorav flesteparten ble tilbrakt med Philadelphia Eagles hvor han også fant mest suksess. Han ble utvalgt til Pro Bowl seks ganger og All-Pro fire ganger, og ledet ligaen i både mottate yards og touchdowns i 1961 og var en av de siste spillerne (utenom kickers) som spilte uten en ansiktsmaske. Han døde 24. september, 84 år gammel.
Jim Taylor Den 9-årige veteranen for Green Bay Packers var det første medlemmet av lagets dynasti mellom 1961 og 1968 som ble innlemmet i æresgalleriet, i 1976. Fullbacken, som spilte fra 1958 og ut det første World Championship, deltok i fem Pro Bowls, ble utpekt til All-Pro første- eller andrelag seks ganger, og ledet ligaen i touchdowns og yards på løp i 1962, samt yards på løp i 1961. Han avsluttet karrieren sin med New Orleans Saints i lagets første sesong. Han døde 13. oktober, 83 år gammel.

Lageiere
Paul Allen Allen eide Seattle Seahawks fra 1996 frem til han døde 15. oktober, 65 år gammel. Allen etterlot seg ikke kone eller barn, og hans eiendeler og formue er trolig kontroller av hans søster Jody Allen. Allen eide også NBAs Portland Trail Blazers og var deleier av MLS' Seattle Sounders FC.
Tom Benson Benson eide New Orleans Saints fra 1985 frem til han døde 15. mars, 90 år gammel. Konen Gayle Benson arvet laget.
Bob McNair McNair døde 23. november, 81 år gammel. Han eide Houston Texans fra det ble stiftet i 2002 til han døde. Sønnen Cal McNair og konen Janice McNair tok over som eiere, og ettersom at styret i Harrison County i Texas eide en mindre andel i laget er det ikke mulig for eventuelt nye eiere å flytte laget.
Alex Spanos Spanos eide Chargers fra 1984 frem til han døde; han hadde lidd av demens siden 2008 og var ikke direkte involvert i at laget ble flyttet fra San Diego tilbake til Los Angeles, som i hovedsak ble stelt i stand av sønnen Den Spanos som også tar over familieselskapet som arver laget. Spanos døde 9. oktober, 95 år gammel.

Andre

Grady Alderman
Willie Brown
Billy Cannon
Dwight Clark
Lindon Crow
Bennie Cunningham
Keith Fahnhorst
Bill Fralic
Jim Garrett
Chris Gedney
Tom Heckert Jr.
Wes Hopkins
Wayne Huizenga
David Humm
Edwin Jackson
Ron Johnson
Billy Kinard
Chuck Knox
Vince Manuwai
Dick Modzelewski
Jeremy Nunley
Jack Patera
Gabriel Rivera
Isiah Robertson
Tim Rossovich
Rod Rust
Kona Schwenke
Ed Schultz
Clyde Scott
Tony Sparano
George Taliaferro
Frank Varrichione
Manch Wheeler
Leon "Big Van Vader" White

Sesongoppkjøring
Treningsleirene for 2018-sesongen ble arrangert sent i juli og ut august. Lagene startet opp sine treningsleirer tidligst femten dager før lagets første sesongoppkjøringskamp.

Pro Football Hall of Fame Game, hvor Baltimore Ravens slo Chicago Bears 17–16, ble arrangert 2. august og ble sendt på riksdekkende TV av NBC. Linebacker Ray Lewis representerte Ravens, som spilte i sitt første Hall of Fame Game, i Hall of Fame Class of 2018, og Bears var representert av tidligere linebacker Brian Urlacher.

Seriespill
De 256 kampene i seriespillet ble spilt ut over 17 uker, med avspark 6. september 2019. Hvert av ligaens 32 lag spilte 16 kamper med en "bye"-uke. De siste kampene ble spilt 30. desember og var divisjonskamper, som har vært tilfellet siden .

Planleggingsmetode
Ifølge planleggingsmetoden NFL bruker nå spilte hvert lag mot de tre andre lagene i divisjonen to ganger. I tillegg spilte alle lagene mot fire lag i en annen divisjon fra hver conference. De siste to kampene for hvert lag var mot de to gjenstående lagene i samme conference, som endte forrige sesong på samme posisjon i sin respektive divisjon (dvs. et lag som fullførte på fjerde plass i sin divisjon spiller mot de tre andre lagene i sin conference som også endte på fjerde plass). Divisjonsparene for 2018 var som følger:

Den fullstendige terminlisten ble offentliggjort 19. april. Høydepunkt for 2018-sesongen inkluderte:
 NFL Kickoff Game: Sesongen startet med Kickoff Game 6. september, hvor regjerende Super Bowl LII-mestre Philadelphia Eagles slo Atlanta Falcons 18–12.
 NFL International Series:
 NFL London Games: Tre kamper ble spilt i London i 2018, og alle ble avholdt i Wembley Stadium. I den første kampen tok Oakland Raiders imot Seattle Seahawks og tapte 14. oktober; kampen skulle originalt spilles i Tottenham Hotspur Stadium, men ble flyttet til Wembley da det ble klart at Tottenham ikke kom til å være ferdig i tide. Uken etter tok Los Angeles Chargers imot Tennessee Titans og vant 21. oktober, og Jacksonville Jaguars tok imot Philadelphia Eagles 28. oktober og tapte. Dette var den første gangen at alle tre kampene i London ble spilt sammenhengende over tre uker, en avgjørelse ligaen tok av logistiske grunner.
 NFL Mexico Game: Los Angeles Rams skulle spille en hjemmekamp mot Kansas City Chiefs på mandag 19. november i Estadio Azteca i Mexico by. På grunn av dårlig gressmatte som et resultat av konserter og fotballkamper i stadionet, samt en «difficult rainy season», annonserte NFL den 13. november at kampen skulle flyttes tilbake til Rams' hjemmestadion i Los Angeles Memorial Coliseum. Det ble gjort forsøk på å fikse banen, men den bestod allikevel ikke en inspeksjon av NFL. Rams slo Chiefs 54–51, og satte en rekord for flest poeng i en Monday Night Football-kamp.
 Thanksgiving Day: Tre kamper ble spilt på Thanksgiving Day 22. november, som har vært tilfellet siden . Chicago Bears slo Detroit Lions, Dallas Cowboys slo Washington Redskins, og New Orleans Saints slo Atlanta Falcons i beste sendetid.
 Kamper på julaften: Julaften falt på en mandag i 2018. I likhet med i 2007 var det arrangert en Monday Night Football-kamp mellom de to vestlige lagene—Oakland Raiders og Denver Broncos—som satte en rekord med deres 18. kamp som rivaler under Monday Night Football.

Fleksibel planlegging på lørdager
Da sesongens terminliste ble utgitt 19. april annonserte ligaen lørdagskamper i uke 15 og 16. De endelige datoene og klokkeslettene for disse kampene ble annonsert 24. oktober:
 I uke 15 begynte kampen mellom Texans og Jets 16:30 lokal tid, og kampen mellom Browns og Broncos starte 20:20 EST. Begge kampene ble dekket av NFL Network.
 I uke 16 ble to kamper flyttet til lørdag 22. desember på NFL Network: Kampen mellom Redskins og Titans startet klokken 16:30 EST og kampen mellom Ravens og Chargers startet klokken 20:20 EST. Dette var den første gangen hvor kamper ble flyttet til en annen dag (sett bort fra kamper som ble flyttet på grunn av ekstremvær).

Endringer i terminlisten under sesongen
 Uke 7: Kampen mellom Bengals og Chiefs ble flyttet fra 13:00 ET på CBS til 20:20 EDT på NBC, og erstattet der kampen mellom Rams og 49ers, som ble flytte til 16:25 ET på CBS.
 Uke 10: Kampen mellom Dolphins og Packers ble flyttet fra 13:00 ET til 16:25 ET på CBS. Kampen mellom Cardinals og Chiefs som originalt skulle spilles 13:00 ET på Fox ble flyttet til CBS i samme tidsluke.
 Uke 11: Kampen mellom Vikings og Bears ble flyttet fra 13:00 ET på Fox til 20:20 ET på NBC, og erstattet der kampen mellom Steelers og Jaguars som ble flyttet til 13:00 ET på CBS. I tillegg ble kampen mellom Eagles og Saints ble flyttet fra 13:00 ET til 16:25 ET på Fox.
 Uke 12: Kampen mellom Dolphins og Colts ble flyttet fra 13:00 ET til 16:25 ET på CBS.
 Uke 13: Kampen mellom Chargers og Steelers ble flyttet fra 13:00 ET på CBS til 20:20 ET på NBC, og erstattet der kampen mellom 49ers og Seahawks som ble flyttet til 16:25 ET på Fox.
 Uke 14: Kampen mellom Rams og Bears ble flyttet fra 13:00 ET på Fox til 20:20 ET på NBC, og erstattet der kampen mellom Steelers og Raiders, som ble flyttet til 16:25 ET på Fox.
 Uke 15: Kampen mellom Redskins og Jaguars ble flyttet fra 13:00 ET på Fox ble flyttet til CBS i samme tidsrom.
 Uke 16: Kampen mellom Giants og Colts ble flyttet fra 13:00 ET på Fox ble flyttet til CBS i samme tidsrom.
 Uke 17: Kampen mellom Colts og Titans ble flyttet fra 13:00 ET på CBS og ble valgt til å være den siste NBC Sunday Night Football-kampen klokken 20:20 i sesongen, som avgjorde den siste wildcard-plassen i AFC. Kampene mellom Bengals og Steelers, Browns og Ravens, Raiders og Chiefs, Eagles og Redskins, og Bears og Vikings ble flyttet fra 13:00 ET til 16:25 ET uten endringer i nettverk.

Tabeller

Divisjoner

Conference

Sluttspill

Sluttspillet i 2018 begynte helgen 5.–6. januar 2019 med wildcard-runden. De fire vinnerne i disse kampene møtte de to høyeste seeds i hver conference i divisjonsrunden, som ble spilt 12.-13. januar. Vinnerne av disse kampene gikk videre til Conference Championships-kampene som ble utspilt 20. januar. Pro Bowl 2019 ble avholdt i Camping World Stadium i Orlando den 27. januar. Super Bowl LIII ble spilt 3. februar i Mercedes-Benz Stadium i Atlanta.

Utslagstablå

Rekorder, milepæler og merkbare statistikker
Uke 1
Adrian Peterson ble den niende spilleren til å nå 100 touchdowns på løp i en karriere.

Uke 2
Frank Gore forbigikk Curtis Martin til fjerdeplass på topplisten for yards på løp med 14 103.
Patrick Mahomes ble den yngste quarterbacken til å kaste seks touchdownpasninger i en kamp, 22 år og 364 dager gammel.

Uke 3
Ryan Fitzpatrick ble den første quarterbacken til å kaste for minst 400 yards i tre kamper på rad.
Minnesota Vikings tangerte rekorden for færrest forsøk på løp i en kamp med seks. Rekorden ble satt av Chicago Cardinals i 1933 og tangert av New England Patriots i 2004 og Arizona Cardinals i 2006.

Uke 4
Adam Vinatieri sparket sitt 566. field goal og slo dermed Morten Andersen rekord for flest field goals i en karriere.

Uke 5
Tom Brady ble den tredje quarterbacken i NFLs historie til å nå 500 touchdownpasninger (etter Brett Favre og Peyton Manning) og ble den første til å nå milepælen med kun ett lag. 
Tom Brady kastet en touchdownpasning til sin 71. forskjellige receiver, og slo dermed rekorden som tidligere tilhørte Vinny Testaverde.
Drew Brees slo rekorden for flest pasningsyards med 71 941, og forbigikk Brett Favre og Peyton Manning.

Uke 6
Tom Brady ble den første quarterbacken i NFLs historie til å nå 200 seiere i seriespillet.

Uke 7
Drew Brees ble den tredje quarterbacken i NFLs historie til å vinne mot alle de 32 lagene, etter Brett Favre og Peyton Manning. Han ble også den fjerde quarterbacken til å nå 500 touchdownpasninger, etter Favre, Manning og Tom Brady.

Uke 8
Adam Vinatieri satte rekorden for flest poeng i en karriere med 2 550, og slo dermed Morten Andersens rekord.
Adam Thielen tangerte Calvin Johnsons rekord for åtte kamper på rad med 100+ mottatte yards.

Uke 10
Julio Jones ble den kjappeste spilleren i NFLs historie til å nå 10 000 mottatte yards etter 104 kamper. Han slo Calvin Johnsons rekord som var på 115 kamper.
Larry Fitzgerald forbigikk Terrell Owens til andreplass på topplisten for mottatte yards med 15 952.

Uke 11
Kansas City Chiefs scoret 51 poeng da de tapte 54–51 mot Los Angeles Rams og satte en rekord for flest poeng av et tapende lag. De 105 poengene lagene scoret samlet er også tredje høyest i NFLs historie.
Philadelphia Eagles' tapsmargin på 41 poeng mot New Orleans Saints er det største nederlaget av en regjerende Super Bowl-mester siden tittelkampen ble introdusert i 1966.

Uke 12
Houston Texans vant sin åttende kamp på rad etter å ha startet sesongen 0–3, og ble det første laget i NFLs historie med det resultatet.
Philip Rivers startet en kamp med 25 fullførte pasninger, og slo dermed Mark Brunells rekord på 22. Dette tangerte også Ryan Tannehills rekord på 25 fullførte pasninger på rad uavhengig av tidspunkt i en kamp.
Philip Rivers fullførte 28 av 29 pasninger (96,6 %) og slo rekorden forr høyest prosentandel fullførte pasninger i en kamp (minst 20 forsøk). Den gamle rekorden tilhørte Kurt Warner som hadde 92,3 %.

Uke 14
Derrick Henry ble den andre spilleren i NFLs historie til å få en touchdown på løp på 99 yards, etter Hall of Famer Tony Dorsett som gjorde det samme i 1982.

Uke 15
Tom Brady ble den fjerde quarterbacken til å nå 70 000 pasningsyards.

Uke 16
New England Patriots hadde sin 16. sesong på rad med minst 10 seiere og tangerte rekorden satt av San Francisco 49ers mellom 1983 og 1998.
Patriots sikret sin tiende divisjonstittel i AFC East på rad (og forlenget en NFL-rekord for flest påfølgende divisjonstitler på rad) og nådde sluttspillet for tiende sesong på rad, som slo rekorden på ni sluttspill på rad delt av Dallas Cowboys (1975–83) og Indianapolis Colts (2002–10).
Zach Ertz satte en ny NFL-rekord for flest mottatte pasninger i en sesong av en tight end med 113, og slo dermed Jason Wittens gamle rekord.
Chris Jones satte en ny NFL-rekord med sin 11. kamp på rad med en sack.

Uke 17
George Kittle avsluttet sesongen med 1 377 mottatte yards, og slo dermed Travis Kelces rekord for flest mottatte yards av en tight end i en sesong.
Baker Mayfield kastet sin 27. touchdownpasning og slo rekorden for flest touchdownpasninger for en quarterback i sin første sesong, tidligere delt av Peyton Manning og Russell Wilson.
Nick Foles fullførte 25 pasninger på rad og tangerte rekorden delt av Ryan Tannehill og Philip Rivers.

Divisjonsrunden
James White tangerte en rekord for flest mottakelser i en sluttspillkamp med 15, tidligere satt av Darren Sproles.
Julian Edelman tok imot sin 94. pasning i sluttspill og forbigikk Reggie Wayne for andreplass på topplisten, kun bak Jerry Rice.

Super Bowl
Patriots slo Rams 13–3, som var en ny rekord for færrest poeng totalt (16) i et Super Bowl. Den gamle rekorden ble satt i Super Bowl VII da Dolphins slo Redskins 14–7 (21 poeng).
Tom Brady ble den første spilleren til å vinne seks Super Bowls, etter å ha delt rekorden på fem med Charles Haley.

Statistikkledere i seriespillet

Priser

Individuelle sesongpriser
8. årlige NFL Honors, som hedret de beste spillerne og øyeblikkene fra 2018-sesongen, ble avholdt 2. februar 2019 i Fox Theatre i Atlanta i Georgia.

All-Pro team
Følgende spillere ble utvalgt til All-Pros førstelag av Associated Press:

Ukens/månedens spiller
Følgende spillere ble utpekt til ligaens beste i løpet av 2018-sesongen:

Endringer i administrasjon og hovedtrenere

Hovedtrenere

Off-season

Under sesongen

Administrasjonsansatte

Off-season

Under sesongen

Stadioner
Carolina Panthers og Oakland Raiders gikk inn i det siste året på leieavtalen med sine stadioner.

Carolina Panthers
Den 17. desember 2017 annonserte Jerry Richardson, lagets eier siden det ble grunnlagt, at han skulle legge laget ut for salg. Richardson hadde tidligere indikert at laget skulle selges etter hans død, men Richardson ble anklaget for å ha betalt bestikkelser for å hemmeligholde uakseptabel oppførsel, inkludert rasistiske utsagn og seksuelle tilnærminger mot ansatte, som førte til at Richardson bestemte seg for å selge tidligere. Panthers' leieavtale med Bank of America Stadium utgikk etter 2018-sesongen, som gjorde det mulig for lagets nye eiere å eventuelt flytte laget ut av Charlotte i Nord-Carolina om ønsket, og kun være nødt til å betale den gjenværende gjelden for renovasjoner av stadionet. Gjelden, som var estimert til å være $35 millioner, ville vært betydelig mindre enn avgiften NFL krevde av de to lagene som flyttet i 2016 og 2017. Per 2018 var de to hovedkandidatene for kjøp av laget David Tepper, en hedgefondmanager med en høyere nettformue og en minoritetseier i Pittsburgh Steelers som hadde få tilknytninger til Charlotte; og Ben Navarro, en CEO basert i Charlotte som hadde støtte fra Richardsons eneste levende sønn. Den 16. mai ble Tepper annonsert som lagets nye eier, i tide for at ligaen kunne stemme over budet hans under eiermøtet 19. mai. Salget ble gjennomført 9. juli, da COO Tina Becker (som hadde styrt laget etter at Richardson trakk seg tilbake) gikk av. Tepper sa umiddelbart at laget kom til å beholde navnet Carolina Panthers, men at det trolig var nødvendig med et nytt stadion; han sa at han hadde et håp om å få bygget stadionet i Charlotte, en kunne ikke garantere at laget kom til å forbli i byen ettersom at han ikke nok informasjon om lagets daværende situasjon til å komme med noen garantier.

Oakland Raiders
I forkant av 2017-sesongen annonserte Raiders lagets planer om å flytte til Las Vegas i Nevada så snart et nytt stadion stod klart i 2020. I 2016 signerte Raiders en tre-årig forlengelse med Oakland Coliseum. For å sikre seg nok en sesong i Oakland i California indikerte Coliseum i september 2017 at Raiders måtte love store kompensasjoner for å gjøre opp for de økonomiske tapene Coliseum tar på seg for å arrangere Raiders' kamper.

Navnerettigheter

Arizona Cardinals
Den 4. september ble University of Phoenix Stadium, Arizona Cardinals' hjemmebane, omdøpt til State Farm Stadium. Avtalen om navnerettighetene var i 18 år og totalverdien ble hemmeligholdt.

Denver Broncos
Den 20. juni ble Denver Broncos' hjemmebane omdøpt til Broncos Stadium at Mile High. Sportskjeden Sports Authority hadde holdt navnerettighetene for stadionet (da kjent som «Sports Authority Field at Mile High») men hadde gått konkurs i 2016. Skiltet med det gamle navnet ble fjernet i mars. Like før -sesongen ble navnerettighetene solgt til Empower Retirement, og stadionet endret da navn til Empower Field at Mile High.

Jacksonville Jaguars
Den 16. februar ble EverBank Field, Jacksonville Jaguars' hjemmebane, omdøpt TIAA Bank Field etter at TIAA kjøpte opp EverBank i 2017. Avtalen om navnerettighetene var gjeldende i ti år og verdt $43 millioner.

Uniformer

Avslutning av Color Rush
Color Rush-programmet ble avsluttet og lag måtte ikke lenger bruke spesielle uniformer under Thursday Night Football. Planene som ble godkjent under ligaens eiermøte i mai var at lagene skulle få muligheten til å fortsette å bruke de eksisterende Nike-designene for programmet som lagets tredje uniformvariant.

Endringer i uniformer
Chicago Bears: Bears begynte igjen å bruke de oransje alternative trøyene de brukte fra 2005 til 2009 og i 2011. Laget annonserte at de oransje uniformene skulle brukes to ganger i 2018, og laget skulle bruke marineblå «Monsters of the Midway» throwbacks i én kamp.
Jacksonville Jaguars: Den 19. april gjorde Jaguars noen endringer på uniformene som gjorde dem mer like de laget brukte før 2013. De fjernet gullfarger og de sorte og gullfargede hjelmene ble gjort helt sorte.
Los Angeles Rams: Den 27. juli annonserte Rams at NFL hadde lettet på reglene for alternative uniformer som gjorde det mulig for laget å bruke de kongeblå og gule throwback-uniformene de neste to sesongene frem til de skulle lansere sitt helt nyhe design i 2020. Laget må fremdeles bruke uniformene fra St. Louis når de bruker hvite uniformer, med noen mindre endringer som ble gjort i 2017.
Miami Dolphins: Den 19. april forenklet Dolphins uniformene sine med inspirasjon fra det klassiske utseendet med aqua og oransje. Mørkeblå ble fjernet fra alt utenom logoen. Det var det andre året på rad hvor Dolphins brukte de offisielle throwback-uniformene to ganger.
Tennessee Titans: Den 4. april introduserte Titans nye uniformer. De største endringene var på hjelmen, som endret fra den hvite fargen laget hadde brukt siden 1970-årene (som Houston Oilers) til marineblå. Fargepaletten ble også forenklet, og det ble tatt i bruk en ny font for numrene inspirert av det greske alfabetet og formen på delstaten Tennessee.

Throwback-uniformer
Pittsburgh Steelers: Den 30. mai avduket Steelers en throwback-uniform som ble brukt på slutten av 1970-årene. Lagets eier Art Rooney II annonserte at laget skulle bruke uniformene i én kamp.
San Francisco 49ers: Den 23. mai avduket 49ers et sett med hvite throwback-uniformer som ble brukt i 1994, det siste året hvor laget vant et Super Bowl. Det ble annonsert at uniformene skulle brukes i én kamp.

Emblemer
Green Bay Packers: Den 9. april avduket Packers et emblem i anledning lagets 100. sesong.
Indianapolis Colts: Den 10. april avduket Colts et emblem i anledning lagets 35. sesong i Indianapolis.
Los Angeles Chargers: Chargers la til et emblem for å hedre den avdøde eieren Alex Spanos (og konen Faye, som døde i august) før kampen mot Seahawks i uke 9.
New Orleans Saints: Den 9. august avduket Saints et emblem som hedret den avdøde eieren Tom Benson, med Bensons silhuett som holdt en paraply over initialene hans.
Seattle Seahawks: Den 26. oktober avduket Seahawks et emblem som hedret den avdøde eieren Paul Allen, med initialene PGA under lagets flagg for den 12. mann.

Media

USA

TV
Dette var det femte året med kringkastingskontrakter med ESPN, CBS, Fox og NBC. Dette inkluderte muligheten til å bytte ettermiddagskamper på søndager mellom CBS og Fox før og under sesongen (uavhengig av bortelagets conference). NBC fortsatte å sende Sunday Night Football, det årlige Kickoff Game og Thanksgiving-kampene. ESPN fortsatte å sende Monday Night Football og Pro Bowl. CBS stod for dekning av Super Bowl LIII.

Den 31. januar annonserte NFL at Fox hadde fått rettighetene til Thursday Night Football i en 5-årig kontrakt. Fox sendte 11 kamper, sammen med NFL Network, og de gjenværende kampene under Thursday Night Football ble sendt eksklusivt på NFL Network (med lokale sendinger i mediemarkedene for lagene som spilte i kampene). CBS og NBC hadde lagt inn bud på å fornye sine tidligere kontrakter (CBS hadde holdt rettighetene siden 2014, og NBC siden 2016), men var ikke villige til å betale en høyere sum for rettighetene gitt ligaens synkende seertall.

Digitalt
NFL valgte å fortsette avtalen om digitale rettigheter med Verizon Communications med en 5-årig avtale verdt $2,5 milliarder. Den nye avtalen inkluderte ikke lenger eksklusive rettigheter for strømming i markedene eller på kamper med nasjonal dekning på mobile enheter med skjermer som var under  (som f.eks. smarttelefoner), men videreførte en avtale om tilgang til høydepunkter og annet digitalt innhold. Verizon annonserte også at de ikke kom til å fortsette praksisen med å gjøre disse strømmingene eksklusive for abonnenter på Verizon Wireless, og ville bruke sin portefølje av mediekanaler (som Yahoo!, som de kjøpte opp i 2017) for å distribuere dem til et større publikum. Alle av NFLs daværende TV-partnere fikk inkludert rettigheter for mobilstrømming (som tidligere var reservert for Verizon) i sine eksisterende kontrakter for 2018-sesongen, som gjorde at TV-sendinger ble gjort tilgjengelige via CBS All Access, Fox Sports Go, ESPNs app, og NBC Sports' app. Under avtalen måtte Verizon gi størsteparten av reklameinntekter til kringkastingspartnerne.

Den 26. april 2018 annonserte NFL at de hadde kommet frem til en 2-årig forlengelse av kontrakten med Amazon for delte digitale rettigheter for Thursday Night Football-kamper med Fox, med en prisøkning på 15%. Kampene ble gjort tilgjengelig gjennom Twitch, en strømmetjeneste som originalt ble utformet for strømming av videospill.

Radio
Begge av NFLs nasjonale radiokontrakter, med Westwood One for engelskspråklig dekning og Entravision for spanskspråklig dekning, utgikk etter 2017-sesongen. Cumulus Media, som eide Westwood One, slo seg konkurs i november 2017 og begynte å kansellere nasjonale kringkastingskontrakter og kontrakter med idrettsarrangementer i januar 2018, som satte eventuelle kontraktforlengelser på vent. Den 4. juni 2018 annonserte selskapet at de ikke lenger var i fare for å gå konkurs.

Da 2018-sesongen ble lansert oppførte NFL.com ESPN Deportes Radio (som hadde delt rettighetene med Entravision i 2017 og hadde dekket Super Bowl LII) som ligaens nasjonale kringkastingspartner for spanskspråklig dekning. Den nasjonale partneren for engelskspråklig dekning var fremdeles oppført som Westwood One, som ble bekreftet av Westwood One; det ble ikke lansert en pressemelding angående en eventuelt kontraktforlengelse med nettverket, og det er ukjent når den nåværende avtalen ble signert eller hvor lenge den varer. I tillegg fjernet Westwood One søndagskamper fra sin dekning, med et større fokus på kamper i beste sendetid samt sluttspillet. SportsUSA, Compass og ESPN Radio, som også har sendinger for enkelte ettermiddagskamper på søndager, fortsetter med det. Entravision forlenget sine rettigheter for kamper på søndag kveld i 3 år, ut 2012, og fikk to Super Bowls, helle pakken for sluttspillet i AFC, Thursday Night Opener og en Thanksgiving-kamp som del av den nye avtalen.

Endringer i personale
Alle de fire kringkastingspartnerne tok i bruk regeleksperter for 2018-sesongen, da de mente at ligaens regelverk hadde blitt for komplisert for de eksisterende kommentatorene. NBC ansatte Terry McAulay som regelekspert for Sunday Night Football. CBS ansatte Gene Steratore som regelekspert etter at stillingen hadde stått tom siden CBS sparket Mike Carey i 2015. ESPN ansatte Jeff Triplette for Monday Night Football. Fox fortsatte kontraktene med Mike Pereira og Dean Blandino. Pereira deltok også i Fox' Thursday Night Football.

ESPN introduserte et nytt lag for Monday Night Football. Joe Tessitore erstattet Sean McDonough som hovedkommentator; McDonough ble ESPNs kommentator for college football. Ettersom at tidligere ekspertkommentator Jon Gruden igjen tok en jobb som trener ansatte Monday Night Football Jason Witten og Booger McFarland som ekspertkommentatorer. Sidelinjereporter Lisa Salters fortsatte i samme stilling. Jeff Triplette erstatter Gerald Austin som regelekspert.

Fox hadde originalt planer om å ansette et nytt kommentatorlag for Thursday Night Football og tilbød Peyton Manning en stilling som ekspertkommentator. Ettersom at Manning takket nei annonserte nettverket at de kom til å kutte antallet kamper kommentatorduoen Joe Buck og Troy Aikman dekker på søndager (Buck og Aikman skulle kun kommentere «America's Game of the Week»-kampen, med nasjonal dekning, på søndager). En utgave av Fox NFL Sunday sendes før Thursday Night Football, uten Curt Menefee og Jimmy Johnson; Michael Strahan er istedenfor programmets vert, sammen med panelistene Terry Bradshaw og Howie Long.

I tidligere sesonger hadde ikke Buck kommentert noen NFL-kamper sent i oktober da han heller dekket sluttspillet i Major League Baseball. I 2018 utarbeidet Fox en sendingsplan rundt MLB slik at ingen av deres kamper havnet på en torsdag (Fox dekker NLCS og World Series), slik at Buck kunne fortsette å dekke begge idrettene ved å reise landet rundt til syv forskjellige byer i løpet av 22 dager.

I tillegg introduserte NBC et nytt studiolag for Football Night in America. Mike Tirico, som var vert på stadion og andrekommentator i 2017, tok over som studiovert fra Stamford i Connecticut, og Liam McHugh tok over Tiricos gamle stilling. Dan Patrick, som hadde vært studiovert for FNiA siden 2008, takket nei til en lengre kontrakt og forlot NBC.

På radio erstattet Kurt Warner Boomer Esiason som ekspertkommentator for Westwood Ones dekning av Monday Night Football etter at Esiason hadde holdt stillingen i 18 år. Esiason tok en stilling som studiovert for CBS.

To dager før sin første kamp annonserte Amazon at de skulle bruke egne kommentatorer for sine elleve kamper, med Hannah Storm og Andrea Kremer som ledere for kringkastingslaget. Kremer ble den første kvinnelige ekspertkommentator for en NFL-kamp, og dette var den første gang en NFL-kamp hadde hatt et kringkastingslag uten menn og den første gang siden 1987-sesongen av ESPN Sunday Night NFL at ingen tidligere trenere eller spillere deltok i dekningen. Amazon tilbød også Fox' kommentatorer, britiske kommentatorer samt spanske kommentatorer som alternativer.

Bob Lamey, kommentator for Indianapolis Colts siden laget flyttet fra Baltimore i 1984, pensjonerte seg etter kun én kamp av sesongoppkjøringen etter klager mot hans rasistiske utsagn på 1980-tallet. Sidelinjereporter Matt Taylor ble hans de facto erstatning ut sesongen.

Etter 21 år som hovedkommentator for Oakland Raiders gikk Greg Papa til San Francisco 49ers hvor han tok samme stilling; Papa viste til en pågående uenighet med Raiders' eier Mark Davis som grunn for sin oppsigelse. Brent Musburger kom tilbake fra pensjon for å erstatte Papa og signerte en 3-årig avtale med laget.

Endringer i avspark for kamper i beste sendetid
Avspark for kamper i beste sendetid ble flyttet til å starte 5 til 15 minutter tidligere for å gjøre plass til lokale nyhetssendinger og slik at SportsCenter kunne starte tidligere, samt for å ha mindre innvirkning på sendeplanen for kanaler i Eastern og Central Time. Kamper på torsdag og søndag kveld flyttet avspark til 20:20 ET og kamper på mandag hadde avspark klokken 20:15 ET.

Mest sette kamper i seriespill
Etter to år med nedgang gikk seertallene for NFL noe opp i 2018, med en økning på 3% totalt i de første ti ukene, til tross for en drastisk nedgang (16%) i andre programmer på samme nettverk. Ved sesongslutt hadde de en total økning på 5% sammenlignet med 2017.

DH = doubleheader; SNF = NBC Sunday Night Football

*Merk — DH-kamper i det sene vinduet er kampene som ble vist til den største prosentandelen av markedet.

Referanser 

 
2018
Amerikansk fotball i 2018